Patriarhia Română a organizat o procesiune cu osemintele domnitorului Constantin Brâncoveanu în centrul Capitalei

Câteva mii de persoane s-au închinat, miercuri, la Catedrala patriarhală, la moaștele Sfântului Constantin Brâncoveanu, înainte ca acestea să fie duse la Biserica Sfântul Gheorghe Nou din Capitală, pe același traseu cu al procesiunii din 1934, respectiv Biserica Domnița Bălașa – Universitate.

FOTO: Mediafax (Marius Dumbrăveanu)

FOTO: Mediafax (Marius Dumbrăveanu)

Moaștele Sfântului Martir Constantin Brâncoveanu, puse într-o raclă din argint aurit, după ce osemintele domnitorului au fost scoase din mormântul de la Biserica Sfântul Gheorghe Nou din București, au fost așezate miercuri dimineață, alături de moaștele Sfinților Împărați Constantin și Elena și ale Sfântului Cuvios Dimitrie cel Nou, ocrotitorul Bucureștilor, în baldachinul de pe Dealul Patriarhiei.

FOTO: Mediafax (Marius Dumbrăveanu)

FOTO: Facebook // Monica Andreea Dermengiu Negru

FOTO: Facebook // Monica Andreea Dermengiu Negru

Miercuri la prânz, pe Dealul Patriarhiei așteptau la rând aproximativ o mie de persoane, iar alte câteva mii de credincioși s-au închinat în cursul dimineții la racla cu sfintele moaște.